Mary Cassatt
Store norske leksikon,Kunst og estetikk,Bildende kunst,Kunsthistorie,Realisme og impresjonisme
Mary Cassatt var en amerikansk-fransk maler som var en av impresjonismens store kunstnere. Hennes malerier av barn i pastell og olje er blant de mest kjente.
Bakgrunn Etter en kort utdannelse i USA dro Cassatt til Europa i 1868. Der studerte hun i Italia, Spania og Belgia, hvor hun ble sterkt opptatt av Correggio og Peter Paul Rubens. Hun slo seg ned i Paris, ble kjent med Edgar Degas og stilte ut sammen med impresjonistene i 1877. Mary Cassatt stod Degas nær og var sterkt influert av ham. Kunstnerskap Cassatt gikk ikke like langt som flere av impresjonistene i å oppløse formen malerisk. Motivene er særlig knyttet til hjemmet, som mor og barn. Maleriet Little Girl in a Blue Armchair (1878) illustrer godt hennes uanstrengte og frie holdning til klassiske komposisjoner.Ikke minst er Cassatt kjent for sine pasteller. Hun virket også som grafiker. I mange av de grafiske arbeidene ser man japansk påvirkning. Perspektivet presses mot overflaten, likeså dekorative elementer som blomstrete tepper og tapeter. Les mer i Store norske leksikon kunst i Frankrike impresjonisme grafikk Litteratur Pollock, Griselda (2022). Mary Cassatt : Painter of modern women, Thames Hudson Ltd. Getlin, Frank (1980). Mary Cassatt : Paintings and Prints, Abbeville Publishing Group